मुंबई. बॉलीवुड की देसी गर्ल और हॉलीवुड में अपनी पहचान बनाने वाली प्रियंका चोपड़ा एशिया की सबसे सेक्सी महिला बन गई हैं। प्रियंका को ब्रिटेन में एक सालाना चुनाव में एशिया की सबसे सेक्सी महिला माना गया है। 2016 में यह टाइटल दीपिका पादुकोण को मिला था।
लंदन में हुए अन्युअल यूके पोल में प्रियंका चोपड़ा को 'सेक्सिएस्ट एशियन वुमन ऑफ द ईयर 2017' के तौर पर सबसे ज्यादा वोट्स हासिल हुए हैं। प्रियंका ने ये टाइटल पांचवी बार अपने नाम किया है।
ईस्टर्न आई के एंटरटेनमेंट एडिटर और 50 सेक्सिएस्ट एशियन वुमन के संस्थापक असजाद ने प्रियंका को सुंदर, बुद्धिमान, बहादुर और साफ दिल वाली महिला का मिश्रण बताया। वहीं इस सर्वे में प्रियंका के अलावा टीवी एक्ट्रेस निया शर्मा दूसरे स्थान पर हैं। इस लिस्ट में दीपिका पादुकोण तीसरे, आलिया भट्ट चौथे और पाकिस्तानी एक्ट्रेस माहिरा खान पांचवे स्थान पर हैं।
कैटरीना कैफ को सातवां और श्रद्धा कपूर को आठवां स्थान मिला है। दीपिका को साल 2016 में यह टाइटल मिला था। अपनी इस जीत पर प्रियंका ने कहा, "दरअसल, इस जीत की क्रेडिट मैं खुद को नहीं दे सकती। पूरा क्रेडिट मेरी जेनेटिक्स और आपकी ऑप्टिक्स को दिया जाना चाहिए। मैं आपकी आभारी हूं।" प्रियंका चोपड़ा के अलावा इस सर्वे में भारत की छोटे पर्दे की स्टार निया शर्मा दूसरे स्थान पर रहीं। निया ने कहा है कि अब वह चोपड़ा जैसी ऊंचाई तक पहुंचने का साहस कर सकती हैं।